Lav et referat af nedenstående tekst:

Tekst:
Aalborg Pirates har forstærket sig på backpladserne. Klubben har tegnet en et-årig kontrakt med den rutinerede svensker Mats Hansson. Det skriver klubben i en pressemeddelelse. - Mats er en allroundspiller, som både er stærk i powerplay, boxplay og fem mod fem. Så han bliver absolut en gevinst og en bærende spiller i defensiven, siger direktør Frederik Åkesson. Mats Hansson er 29 år, 181 cm høj og vejer 80 kilo. Han kommer til Pirates efter fem år i Borås, hvor han har spillet 277 kampe i Allsvenskan. Tidligere er det blevet til 168 Elitseriekampe for Timrå, ligesom Mats Hansson har været et år omkring den finske liga. Her blev det til godt 50 kampe i den bedste liga for KalPa. - Med sin enorme rutine er han en spiller, der skal være med til at dirigere vores unge, fremadstormende spillere, så vi venter os meget af ham, siger Frederik Åkesson. Truppen til den kommende sæson er med tilgangen af Mats Hansson stort set på plads. Der mangler stadig en enkelt back, og desuden skal holdet suppleres med to-tre af klubbens egne unge backer, som skal hente rutine via skift som syvende og ottende back i løbet af sæsonen.

Referat:
Aalborg Pirates forstærker sig med 29-årig svensk back.